

**KOMISIJOS ATASKAITA TARYBAI IR EUROPOS PARLAMENTUI**

**dėl Tarybos reglamento Nr. 495/77 su paskutiniais pakeitimais, padarytais Reglamentu Nr. 1945/2006 (dėl budėjimo), Tarybos reglamento Nr. 858/2004 (dėl ypač sunkių darbo sąlygų) ir Tarybos reglamento Nr. 300/76 su paskutiniais pakeitimais, padarytais Reglamentu Nr. 1873/2006 (dėl nepertraukiamo arba pamaininio darbo), taikymo institucijose 2017 metais**

1. Įvadas

Pagal Tarybos reglamentą dėl budėjimo (Nr. 495/77) ir Tarybos reglamentą dėl ypač sunkių darbo sąlygų (Nr. 858/2004) Komisija privalo kiekvienais metais pateikti Tarybai ataskaitą, kurioje nurodomas kiekvienos kategorijos pareigūnų ir kitų tarnautojų, gavusių šiuose reglamentuose nurodytas išmokas, skaičius ir bendros su tuo susijusios išlaidos.

Ši 2017 m. ataskaita parengta remiantis ją rengiant turėtais naujausiais išsamiais visų tų metų duomenimis. Joje aprėpiamos visos institucijos ir siekiant išsamumo, be kita ko, pateikiama panaši informacija apie nepertraukiamą arba pamaininį darbą (Tarybos reglamentas Nr. 300/76).

2. Išmokos už budėjimus

Šių išmokų teisinis pagrindas – Tarnybos nuostatų 55 ir 56b straipsniai ir 1977 m. kovo 8 d. Tarybos reglamentas Nr. 495/77 su paskutiniais pakeitimais, padarytais 2006 m. gruodžio 11 d. Tarybos reglamentu Nr. 1945/2006.

Išmokos mokamos tik tiems pareigūnams ir kitiems tarnautojams, kuriems atlyginimas mokamas iš *asignavimų moksliniams tyrimams* ir kurie:

* dirba Jungtinio tyrimų centro (JRC) padalinyje arba
* dalyvauja netiesioginėje veikloje arba

kuriems atlyginimas mokamas iš *veiklos asignavimų* ir kurie dirba:

* su technine įranga arba ją prižiūri,
* saugos tarnyboje,
* informacinių ir ryšių technologijų (IRT) tarnyboje,
* tarnyboje, teikiančioje paramą pagal bendrą užsienio ir saugumo politiką (BUSP) ir (arba) bendrą saugumo ir gynybos politiką (BSGP) vykdomoms operacijoms arba nepaprastosios padėties ir krizių koordinavimo priemonėms, arba
* užtikrina mechanizmo, sukurto, kad visą parą be poilsio dienų būtų teikiama pagalba valstybėms narėms, veikimą teikdami neatidėliotinų atvejų ir krizės koordinavimo pagalbą, arba dirba tarnybose, kurios, kaip pasitvirtino, privalo vykdyti užduotis, kad užtikrintų mechanizmo, kuriuo teikiama pagalba valstybėms narėms, veikimą.

Išmokos už budėjimus išreiškiamos balais. Už kiekvieną faktinio budėjimo valandą skiriami tokie balai:

* budėjimas namuose darbo dieną – 2,15 balo,
* budėjimas namuose savaitgaliais ir švenčių dienomis – 4,3 balo,
* budėjimas darbo vietoje darbo dieną – 11 balų,
* budėjimas darbo vietoje savaitgaliais ir švenčių dienomis – 22 balai.

Kiekvienas balas lygus 0,032 % 1 lygio 1 pakopos pareigūno bazinio darbo užmokesčio (= 0,92 EUR 2017 m.).

Toliau nurodyta, kiek išmokų 2017 m. skyrė kiekviena institucija.

2.1. Gavėjų (pareigūnų, laikinųjų darbuotojų, sutartininkų) skaičius[[1]](#footnote-1)

|  |  |  |  |  |  |  |  |
| --- | --- | --- | --- | --- | --- | --- | --- |
| **Institucija** | **AD** | **SC-AST** | **Sutartininkai** | | | | **Iš viso** |
| **I PG** | **II PG** | **III PG** | **IV PG** |
| Komisija | 110,33 | 205,33 | 49,33 | 10 | 16 | 3 | **394** |
| *iš jų JRC* | *43* | *88* | *17* | *1* | *2* | *1* | ***152*** |
| Taryba | 11 | 57 | 3 | 0 | 0 | 0 | **71** |
| Parlamentas | 0 | 0 | 0 | 0 | 0 | 0 | 0 |
| Teisingumo Teismas | 7 | 16 | 1 | 0 | 0 | 0 | 24 |
| Audito Rūmai | 0 | 0 | 14 | 0 | 0 | 0 | **14** |
| EESRK | 0 | 2 | 0 | 0 | 0 | 0 | 2 |
| RK | 0 | 0 | 0 | 0 | 0 | 0 | 0 |
| EDAPP | 0 | 0 | 0 | 0 | 0 | 0 | 0 |
| Ombudsmenas | 0 | 0 | 0 | 0 | 0 | 0 | 0 |
| EIVT | 6 | 9 | 0 | 0 | 0 | 0 | **15** |
| **Iš viso** | **134,33** | **292,33** | **67,33** | **10** | **17** | **3** | **524** |

2.2. Gavėjų skaičius pagal budėjimo tipą

|  |  |  |  |  |
| --- | --- | --- | --- | --- |
| **Institucija** | **Namuose** | **Namuose ir darbo vietoje** | **Darbo vietoje** | **Iš viso** |
|
| Komisija | 379 | 0 | 15 | **394** |
| *iš jų JRC* | *138* | *0* | *14* | ***152*** |
| Taryba | 71 | 0 | 0 | **71** |
| Parlamentas | 0 | 0 | 0 | 0 |
| Teisingumo Teismas | 24 | 0 | 0 | 24 |
| Audito Rūmai | 14 | 0 | 0 | **14** |
| EESRK | 2 | 0 | 0 | 2 |
| RK | 4 | 0 | 0 | 4 |
| EDAPP | 0 | 0 | 0 | 0 |
| Ombudsmenas | 0 | 0 | 0 | 0 |
| EIVT | 15 | 0 | 0 | **15** |
| **Iš viso** | **509** | **0** | **15** | **524** |

2.3. Gavėjų skaičius pagal įdarbinimo vietą

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Institucija** | **JRC** | **Netiesioginė veikla** | **Techninė įranga** | **Sauga** | **IRT** | **BUSP / BSGP** | **VN 24/7** | **Iš viso** |
| Komisija | 152 | 3 | 72 | 39 | 83 | 0 | 45 | **394** |
| *iš jų JRC* | *152* | *0* | *0* | *0* | *0* | *0* | *0* | ***152*** |
| Taryba | 0 | 0 | 0 | 19 | 45 | 7 | 0 | **71** |
| Parlamentas | 0 | 0 | 0 | 0 | 0 | 0 | 0 | **0** |
| Teisingumo Teismas | 0 | 0 | 14 | 10 | 0 | 0 | 0 | **24** |
| Audito Rūmai | 0 | 0 | 0 | 14 | 0 | 0 | 0 | **14** |
| EESRK | 0 | 0 | 0 | 2 | 0 | 0 | 0 | **2** |
| RK | 0 | 0 | 0 | 4 | 0 | 0 | 0 | **4** |
| EDAPP | 0 | 0 | 0 | 0 | 0 | 0 | 0 | **0** |
| Ombudsmenas | 0 | 0 | 0 | 0 | 0 | 0 | 0 | **0** |
| EIVT | 0 | 0 | 0 | 3 | 9 | 3 | 0 | **15** |
| **Iš viso** | **152** | **3** | **86** | **91** | **137** | **10** | **45** | **524** |

3. Išmokos už ypač sunkias darbo sąlygas

Šių išmokų teisinis pagrindas – Tarnybos nuostatų 56c straipsnis ir 2004 m. balandžio 29 d. Tarybos reglamentas Nr. 858/2004, pakeitęs Tarybos reglamentą Nr. 1799/72.

Išmoka už ypač sunkias darbo sąlygas išreiškiama balais, kurie suteikiami už kiekvieną faktinio darbo valandą atsižvelgiant į skirtingas konkrečias darbo sąlygas, susijusias su asmens apsauga, darbo vieta ir darbo pobūdžiu. Balų skaičius svyruoja nuo 2 (pavyzdžiui, kai vidutinis garso lygis viršija 85 decibelus) iki 50 (kai pareigūnas privalo dėvėti apsauginį priešgaisrinį kostiumą su deguonies balionu). Kiekvienas balas lygus 0,032 % 1 lygio 1 pakopos pareigūno bazinio darbo užmokesčio (= 0,92 EUR 2017 m.).

3.1. Gavėjų (pareigūnų, laikinųjų darbuotojų, sutartininkų) skaičius

|  |  |  |  |  |  |  |  |
| --- | --- | --- | --- | --- | --- | --- | --- |
| **Institucija** | **AD** | **SC-AST** | **Sutartininkai** | | | | **Iš viso** |
| **I PG** | **II PG** | **III PG** | **IV PG** |
| Komisija | 33 | 155 | 25 | 1 | 0 | 8 | **222** |
| *iš jų JRC* | *33* | *149* | *16* | *1* | *0* | *8* | ***207*** |
| Taryba | 0 | 0 | 0 | 0 | 0 | 0 | 0 |
| Parlamentas | 0 | 0 | 0 | 0 | 0 | 0 | 0 |
| Teisingumo Teismas | 0 | 0 | 0 | 0 | 0 | 0 | 0 |
| Audito Rūmai | 0 | 0 | 0 | 0 | 0 | 0 | 0 |
| EESRK | 0 | 0 | 0 | 0 | 0 | 0 | 0 |
| RK | 0 | 0 | 0 | 0 | 0 | 0 | 0 |
| EDAPP | 0 | 0 | 0 | 0 | 0 | 0 | 0 |
| Ombudsmenas | 0 | 0 | 0 | 0 | 0 | 0 | 0 |
| EIVT | 0 | 0 | 0 | 0 | 0 | 0 | 0 |
| **Iš viso** | **33** | **155** | **25** | **1** | **0** | **8** | **222** |

4. Išmokos už nepertraukiamą arba pamaininį darbą

Šių išmokų teisinis pagrindas – Tarnybos nuostatų 56a straipsnis ir 1976 m. vasario 9 d. Tarybos reglamentas Nr. 300/76 su paskutiniais pakeitimais, padarytais 2006 m. gruodžio 11 d. Tarybos reglamentu Nr. 1873/2006.

Išmokos mokamos tik tiems pareigūnams ir kitiems tarnautojams, kuriems atlyginimas mokamas iš *asignavimų moksliniams tyrimams* ir kurie:

* dirba Jungtinio tyrimų centro (JRC) padalinyje arba
* dalyvauja netiesioginėje veikloje arba

kuriems atlyginimas mokamas iš *veiklos asignavimų* ir kurie dirba:

* informacinių ir ryšių technologijų (IRT) tarnyboje,
* saugos tarnyboje,
* telefono komutatoriaus arba informacijos tarnyboje arba priimamajame,
* tarnyboje, teikiančioje paramą pagal bendrą užsienio ir saugumo politiką (BUSP) ir (arba) bendrą saugumo ir gynybos politiką (BSGP) vykdomoms operacijoms arba nepaprastosios padėties ir krizių koordinavimo priemonėms,
* tarnyboje, kurioje teikiama neatidėliotinų atvejų ir krizių koordinavimo pagalba, arba
* su technine įranga arba ją prižiūri.

Toliau nurodyta, kiek išmokų 2017 m. skyrė kiekviena institucija.

4.1. Gavėjų (pareigūnų, laikinųjų darbuotojų, sutartininkų) skaičius

|  |  |  |  |  |  |  |  |
| --- | --- | --- | --- | --- | --- | --- | --- |
| **Institucija** | **AD** | **SC-AST** | **Sutartininkai** | | | | **Iš viso** |
| **I PG** | **II PG** | **III PG** | **IV PG** |
| Komisija | 2 | 75 | 18 | 10 | 8 | 1 | **114** |
| *iš jų JRC* | *0* | *22* | *6* | *0* | *0* | *1* | ***29*** |
| Taryba | 0 | 76 | 0 | 9 | 0 | 0 | **85** |
| Parlamentas | 1 | 45 | 516 | 10 | 7 | 2 | **581** |
| Teisingumo Teismas | 0 | 0 | 0 | 0 | 0 | 0 | **0** |
| Audito Rūmai | 0 | 0 | 16 | 0 | 0 | 0 | **16** |
| EESRK | 0 | 2 | 0 | 0 | 0 | 0 | **2** |
| RK | 0 | 3 | 0 | 0 | 1 | 0 | **4** |
| EDAPP | 0 | 0 | 0 | 0 | 0 | 0 | **0** |
| Ombudsmenas | 0 | 0 | 0 | 0 | 0 | 0 | **0** |
| EIVT | 0 | 37 | 0 | 1 | 0 | 0 | **38** |
| **Iš viso** | **3** | **238** | **550** | **30** | **16** | **3** | **840** |

Numatyti keturi mėnesinės išmokos dydžiai (2017 m. duomenys):

* 1 dydis. Darbas dviem pamainomis, išskyrus savaitgalius ir švenčių dienas – 413,61 EUR;
* 2 dydis. Darbas dviem pamainomis, įskaitant naktis, savaitgalius ir švenčių dienas – 624,28 EUR;
* 3 dydis. Darbas visą parą, išskyrus savaitgalius ir švenčių dienas – 682,57 EUR;
* 4 dydis. Darbas visą parą, įskaitant savaitgalius – 930,56 EUR.

4.2. Gavėjų skaičius pagal išmokos dydį

|  |  |  |  |  |  |
| --- | --- | --- | --- | --- | --- |
| **Institucija** | **1 dydis** | **2 dydis** | **3 dydis** | **4 dydis** | **Iš viso** |
| 413,61 EUR | 624,28 EUR | 682,57 EUR | 930,56 EUR |
| Komisija | 23 | 0 | 8 | 83 | **114** |
| *iš jų JRC* | *0* | *0* | *8* | *21* | *29* |
| Taryba | 32 | 0 | 0 | 53 | **85** |
| Parlamentas | 307 | 205 | 0 | 69 | **581** |
| Teisingumo Teismas | 0 | 0 | 0 | 0 | **0** |
| Audito Rūmai | 2 | 0 | 0 | 14 | **16** |
| EESRK | 2 | 0 | 0 | 0 | **2** |
| RK | 4 | 0 | 0 | 0 | **4** |
| EDAPP | 0 | 0 | 0 | 0 | **0** |
| Ombudsmenas | 0 | 0 | 0 | 0 | **0** |
| EIVT | 27 | 0 | 0 | 11 | **38** |
| **Iš viso** | **397** | **205** | **8** | **230** | **840** |

4.3. Gavėjų skaičius pagal įdarbinimo vietą

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Institucija** | **JRC** | **Neatidėliotinų atvejų /**  **krizių koordinavimas** | **IRT** | **Sauga** | **Komutatorius / priimamasis** | **BUSP / BSGP** | **Techninė įranga** | **Individuali veikla** | **Iš viso** |
| Komisija | 29 | 8 | 22 | 54 | 0 | 0 | 1 | **0** | **114** |
| *iš jų JRC* | *29* | *0* | *0* | *0* | *0* | *0* | *0* | ***0*** | ***29*** |
| Taryba | 0 | 0 | 0 | 85 | 0 | 0 | 0 | **0** | **85** |
| Parlamentas | 0 | 0 | 0 | 417 | 164 | 0 | 0 | **0** | **581** |
| Teisingumo Teismas | 0 | 0 | 0 | 0 | 0 | 0 | 0 | **0** | **0** |
| Audito Rūmai | 0 | 0 | 0 | 13 | 3 | 0 | 0 | **0** | **16** |
| EESRK | 0 | 0 | 0 | 2 | 0 | 0 | 0 | **0** | **2** |
| RK | 0 | 0 | 0 | 4 | 0 | 0 | 0 | **0** | **4** |
| EDAPP | 0 | 0 | 0 | 0 | 0 | 0 | 0 | **0** | **0** |
| Ombudsmenas | 0 | 0 | 0 | 0 | 0 | 0 | 0 | **0** | **0** |
| EIVT | 0 | 0 | 11 | 16 | 0 | 11 | 0 | **0** | **38** |
| **Iš viso** | **29** | **8** | **33** | **591** | **167** | **11** | **1** | **0** | **840** |

5. Susijusios institucijos ir priežastys

Budėjimą ir nepertraukiamą arba pamaininį darbą užtikrina ir teisės aktuose numatytas išmokas skiria Taryba, Komisija, EIVT, Europos Parlamentas, Teisingumo Teismas ir Audito Rūmai.

2017 m. Regionų komitetas ir Europos ekonomikos ir socialinių reikalų komitetas pradėjo taikyti bendrą budėjimo ir nepertraukiamo arba pamaininio darbo tvarką.

Kol kas išmokas už ypač sunkias darbo sąlygas (JRC ir Infrastruktūros ir logistikos biure Briuselyje (OIB)) skiria tik Komisija.

5.1. Budėjimo priežastys

***Komisija*** 2017 m. Komisija skyrė išmokas už budėjimą 394 darbuotojams (2016 m. – 350). Maždaug 40 % (152) dirba viename iš tyrimų centrų. Budėjimo priežastys, kaip ir ankstesniais metais, daugiausia susijusios su sauga ir apsauga (apsauga nuo gaisro, radiacijos lygio stebėjimas, radiacinė sauga ir kt.). Dažniausiai Jungtinio tyrimų centro darbuotojai budi namuose, išskyrus Isprą ir Karlsrūhę (ten dėl užduočių pobūdžio budima darbo vietoje arba namuose).

Kituose Komisijos generaliniuose direktoratuose, palyginti su 2016 m., padėtis liko beveik nepakitusi. Budėjimas buvo vykdomas visų pirma saugos, techninės įrangos ir IT paslaugų srityse. Vis dėlto pastebima, kad išaugo gavėjų skaičius visą parą be poilsio dienų valstybėms narėms teikiamos pagalbos srityje (2017 m. – 45 darbuotojai, 2016 m. – 32), visų pirma Europos civilinės saugos ir humanitarinės pagalbos operacijų GD, kuris užtikrina tikralaikę incidentų stebėseną ir skubią pagalbą nelaimės atveju visame pasaulyje bet kuriuo metu.

***Taryba.*** 2017 m. Taryba skyrė išmokas už budėjimą 71 darbuotojui (2016 m. – 62). Užtikrinamos tokios trys paslaugos šiose srityse: 1) informacinės ir ryšių technologijos (IRT) užtikrina reagavimą siekiant apsaugoti tinkamą informacinių ir ryšių tinklų veikimą; 2) saugos ir (arba) saugumo paslaugos skirtos nedelsiant reaguoti į bet kokius incidentus, galinčius turėti įtakos TGS personalui ir ES Tarybos ar Europos Vadovų Tarybos veiklai, taip pat visą parą be poilsio dienų padėti misijose esantiems apsaugos pareigūnams; 3) skubių pareiškimų redagavimo, skelbimo internete ir platinimo paslaugos užtikrina greitą pirmininkaujančios valstybės narės ir Europos Vadovų Tarybos pirmininko pareiškimų BUSP ir (arba) BSGP klausimais paskelbimą. 2017 m. darbuotojai budėjo tik namuose.

***Audito rūmai.*** 2011 m. pradėjus taikyti saugos ir apsaugos paslaugų mėnesinio planavimo tvarką, 2017 m. namuose budėjo 14 darbuotojų (2016 m. – 10). Šie darbuotojai visus metus nepertraukiamai užtikrina pastatų ir juose dirbančių asmenų apsaugą.

***EIVT***. 2017 m. EIVT skyrė išmokas už budėjimą namuose 15 darbuotojų (2016 m. – 16) 3 srityse: 1) apsaugos paslaugų, skirtų EIVT darbuotojams, lankytojams ir Briuselyje esančioms patalpoms bei materialiajam turtui, taip pat įslaptintai informacijai (pagrindinėje buveinėje ir delegacijose) nepertraukiamai saugoti; 2) paramos BUSP ir BSGP siekiant visą parą be poilsio dienų stebėti įvykius pasaulyje, reaguoti į krizes, incidentus, kritinius įvykius, konkrečias ar skubias situacijas, teikti pagalbą vyriausiajam įgaliotiniui ir kitoms ES institucijoms, palengvinti EIVT krizių platformos posėdžių rengimą ne įprastinėmis darbo valandomis; 3) informacinių ir ryšių technologijų padedant COMCEN (Ryšių centrui), kuris teikia įslaptintos informacijos perdavimo visiems EIVT darbuotojams paslaugas, taip pat paslaugas Tarybos generaliniam sekretoriatui užtikrindamas greitą skubios įslaptintos informacijos apdorojimą.

***Teisingumo Teismas.*** 2017 m. Teisingumo Teismas skyrė išmokas už budėjimą namuose 24 darbuotojams. Šis budėjimas Infrastruktūros generalinio direktorato imtas taikyti 2014 m. lapkričio mėn. Pastatų priežiūros direkcija atsako už institucijos apsaugą, gaisro prevenciją ir darbuotojų saugą bei sveikatą. Šiai direkcijai priklauso trys skyriai, atsakingi už naujus darbus, pastatų priežiūrą ir apsaugą.

***RK ir EESRK.*** 2017 m. kovo 1 d. RK ir EESRK pradėjo taikyti bendrą budėjimo apsaugos srityje tvarką, kuria siekiama užtikrinti, kad su apsaugos darbuotojais būtų galima susisiekti bet kuriuo metu ir jie galėtų nedelsdami reaguoti, kai incidentas įvyksta ne institucijos darbo valandomis. 2017 m. namuose budėjo 4 RK ir 2 EESRK darbuotojai.

5.2. Išmokų už ypač sunkias darbo sąlygas skyrimo priežastys

***Komisija****.* 2017 m. Komisija buvo vienintelė institucija, skyrusi šias išmokas. Be šia galimybe jau pasinaudojusio Jungtinio tyrimų centro, 2008 m. viename iš savo skyrių (kopijavimo skyriuje) ja pradėjo naudotis Infrastruktūros ir logistikos biuras Briuselyje (OIB).

2017 m. visos ypač sunkiomis sąlygomis išdirbtos valandos pasiskirstė taip:

* 63 598,72 val. – asmens apsauga (pvz., specialių nepatogių apsauginių drabužių dėvėjimas),
* 115 068,21 val. – darbo vieta (pvz., didelis triukšmo lygis, pavojingos vietos) ir
* 12 803,10 val. – darbo pobūdis (pvz., darbas su ėdžiosiomis medžiagomis).

5.3. Nepertraukiamo arba pamaininio darbo priežastys

***Komisija.*** Komisijoje tokį darbo režimą dažniausiai turi taikyti Jungtinis tyrimų centras (iš esmės dėl užduočių pobūdžio) ir Žmogiškųjų išteklių ir saugumo GD (apsaugos ir prevencijos tarnyba) (2017 m. atitinkamai 29 ir 46 asmenys).

2017 m. kituose generaliniuose direktoratuose (veiklos biudžetas) pamaininį darbą dirbo 39 asmenys šiose srityse:

* saugos ir prevencijos – 8 (OIL),
* techninės įrangos – 1 (OP),
* informacinių ir ryšių technologijų (IRT) – 22 (Komunikacijos GD),
* pagalbos valstybėms narėms – 8 (Humanitarinės pagalbos ir civilinės saugos GD).

Komunikacijos GD 2015 m. įsteigė pamaininį budėjimą, kad būtų galima atlikti spaudos apžvalgą, skirtą Pirmininkui, Komisijos narių kolegijai ir atstovo spaudai tarnybai.

Nepertraukiamas Humanitarinės pagalbos ir civilinės saugos GD darbas vykdomas nuo 2013 m., kai buvo įsteigtas Stebėsenos ir informacijos centras, kurio paskirtis – teikti pagalbą valstybėms narėms ir Komisijai nelaimių atveju.

Komisija moka visų keturių dydžių (išmokų tipų) išmokas, o 4 dydžio išmokos (už nepertraukiamą darbą) dažniausiai skiriamos saugos tarnybose.

***Taryba.*** Taryboje veikia pamaininio darbo sistema, kuri reikalinga siekiant užtikrinti už prevenciją ir abiejų institucijų pastatų ir juose dirbančių asmenų saugumą atsakingų tarnybų veiklos tęstinumą.

A generaliniame direktorate padaryta pertvarka siekiant optimizuoti vietoje dirbančių darbuotojų veiklą. Prevencijos tarnyba įtraukta į Saugumo tarnybą, nes visus 2017 metus jų užduotims atlikti reikėjo nepertraukiamo darbo režimo (4 priemoka). Kaip ir ankstesniais metais, kitoms įvairius saugumo aspektus užtikrinančioms tarnyboms buvo reikalingas pamaininis (1 priemoka) ir nepertraukiamas (4 priemoka) darbas.

Dėl šių tarnybų, kuriose dirba AST pareigūnai ir sutartininkai (II PG), reorganizavimo 2017 m. išmokų nepadaugėjo (85), palyginti su 2016 m. (86).

***Europos Parlamentas.*** 2017 m. Europos Parlamentas išmokas už nepertraukiamą arba pamaininį darbą mokėjo už: 1) saugos ir saugumo užtikrinimo 3 darbo vietose – Briuselyje, Strasbūre ir Liuksemburge, paslaugas; 2) lankytojų sutikimo, apsaugos ir tikrinimo paslaugas (Parlamentariume, Europos istorijos namuose (nuo 2017 m.), Sporto centre (nuo 2017 m.)), taip pat per telefono komutatorių įvairiomis kalbomis teikiamas paslaugas, tokias kaip gaunamų ir siunčiamų skambučių valdymas, kontaktinės informacijos (telefono ir fakso numerių, elektroninio pašto adreso ir biuro adreso) teikimas, informacijos apie Europos Parlamento posėdžius ir pastatus teikimas.

Taikomas darbo tipas – tai dviejų pamainų sistema (1 išmokos dydis), dviejų pamainų darbas, įskaitant darbą naktimis, savaitgaliais ir švenčių dienomis (2 išmokos dydis), arba nepertraukiamas darbas visą parą (4 išmokos dydis). 2017 m. išmokas gavo 581 darbuotojas (2016 m. – 570).

***Audito rūmai.*** Nuo 2011 m. Audito Rūmai užtikrina nepertraukiamą arba pamaininį darbą saugos ir telefono ryšio (priimamasis) srityse. Nepertraukiamas arba pamaininis darbas – tai dviejų pamainų darbas (1 išmokos dydis) arba nepertraukiamas darbas visą parą (4 išmokos dydis). 2017 m. išmokas gavo 16 darbuotojų (2016 m. – 14).

***EIVT***. 2017 m. EIVT skyrė 38 išmokas už nepertraukiamą arba pamaininį darbą, kuriuo buvo siekiama visą parą be poilsio dienų užtikrinti politiškai reikšmingų įvykių ar situacijų stebėseną, vertinimą ir informavimą apie tuos įvykius, taip pat teikti įslaptintos informacijos perdavimo visiems EIVT darbuotojams, vyriausiajam įgaliotiniui ir kitoms ES institucijoms (Europos Komisijai, Tarybos generaliniam sekretoriatui, ES agentūroms, ES valstybėms narėms) paslaugas.

EIVT dažniausiai taiko du išmokų tipus, t. y. 1 ir 4 išmokos dydžius. Gavėjų skaičius nepakito.

***RK ir EESRK***. 2017 m. kovo 1 d. RK ir EESRK nustatė bendrą pamaininio darbo tvarką, skirtą nuolatinės apsaugos paslaugų poreikiui tenkinti. RK išmokas moka 4 gavėjams (1 išmokos dydis), o EESRK – 2 gavėjams (1 išmokos dydis).

6. Biudžeto išlaidos pagal institucijas ir išmokas (EUR)

|  |  |  |  |  |
| --- | --- | --- | --- | --- |
| **Institucija** | **Nepertraukiamas arba pamaininis darbas** | **Budėjimas** | **Ypač sunkios darbo sąlygos** | **Iš viso** |
| Komisija | 1 016 105,21 | 1 357 562,14 | 622 521,54 | **2 996 188,89** |
| *iš jų JRC* | *260 638,58* | *543 164,63* | *595 924,90* | ***1 399 728,11*** |
| Taryba | 672 443,72 | 201 886,92 | 0 | **874 330,64** |
| Parlamentas | 3 717 011,75 | 0 | 0 | **3 717 011,75** |
| Teisingumo Teismas | 0 | 60 811,47 | 0 | **60 811,47** |
| Audito Rūmai | 149 853,04 | 14 806,32 | 0 | **164 659,36** |
| EESRK | 8 223,32 | 0 | 0 | **8 223,32** |
| RK | 16 446,64 | 11 773,65 | 0 | **28 220,29** |
| EDAPP | 0 | 0 | 0 | **0** |
| Ombudsmenas | 0 | 0 | 0 | **0** |
| EIVT | 211 538,69 | 57 982,14 | 0 | **269 520,83** |
| **Iš viso** | **5 791 622,37** | **1 704 822,64** | **622 521,54** | **8 118 966,55** |

2017 m. visos ES institucijos visų trijų kategorijų išmokoms išleido 8 118 966,55 EUR (2016 m. – 7 364 776,86 EUR).

1. OLAF budinčios saugos tarnybos komanda budi 24 valandas per parą ir 7 dienas per savaitę: 0,33 AD / 0,33 SC-AST / 0,33 I PG (iš viso – vienas gavėjas).   
    [↑](#footnote-ref-1)